**מענה לשאלות הבהרה – מס' 1**

**קול קורא מספר 1-2025 - בקשה לקבלת מידע והצעות לציוד לסחיטה וייבוש בוצה במט"ש**

**כללי**

* 1. בהתאם להוראות ההליך מצ"ב בטבלה מסכמת שאלות ותשובות, הבהרות ושינויים כולל נספחים.
  2. כל התשובות, ההבהרות והשינויים האמורים במכתב זה, ייחשבו כאילו נכללו במסמכי ההליך מלכתחילה.
  3. אין להסתמך על כל הסבר או פירוש שניתן בעל פה או בכתב או בכל דרך אחרת על ידי מי מטעם החברה או ועדת המכרזים, ככל שניתן, בכל פורום או צורה שהיא. השינויים היחידים מהאמור במסמכי ההליך וכן כל הפירושים וההבהרות להם, הינם כמפורט במכתב זה בלבד, ובמכתבי הבהרות נוספים שיצאו מטעם התאגיד, ככל שיצאו.
  4. בהתאם להוראות ההליך על כל מציע להגיש כחלק מהצעתו מסמך זה חתום על ידו בעת הגשת ההצעה.

1. להלן טבלת התשובות, ההבהרות והשינויים

| **מס"ד** | **עמ'** | **מסמך** | **סעיף** | **הבהרה מבוקשת** | **תשובה** |
| --- | --- | --- | --- | --- | --- |
|  |  |  |  | לכאורה, בקול הקורא אתם מבקשים יחידה בגודל 40 מק"ש, עבור שבועיים פיילוט. | הכוונה לפיילוט בספיקה של כ 10 מק"ש. גודל היחידה 40 מק"ש הינה ספיקת היעד. |
|  |  |  |  | להבנתנו, כדאי וניתן לעשות פיילוט עם מכונה קטנה יותר מזו במוגדרת במכרז, ולא נדרש לרכוש את המתקן. יש ברשותנו מתקן כזה, המשמש לפיילוטים ועבודות סחיטה זמניות. אנו נוהגים להשכיר אותו לשבוע עד חודשיים.  האם תוכלו לפרט באיזה פולימר משתמשים היום בצנטריפוגה הקיימת? | הפולימר הוא FO4650 VHMB BB750 |
|  |  |  |  |  |  |
|  |  |  |  | האם ניתן לבקר במתקן הקיים, ולקחת דוגמא של הבוצה לפני ואחרי סחיטה | כן, ניתן לעשות זאת בתיאום עם מזכירות המט"ש בטלפון 09-7760790 |
|  |  |  |  | האם תוכלו לציין את כמות הבוצה הסחוטה המפונה בחודש מהמט"ש (בממוצע)? | פינוי של בוצה בריכוז של 20% כ 1,000 טון חודשי |
|  |  |  |  | האם תוכלו לציין את עלות הפינוי הנוכחית של טון בוצה סחוטה (כולל עלות ההובלה)? | פינוי וסילוק בוצה ממכון הטיהור לאתר מאושר 209.58 ₪  פינוי וסילוק גרוסת ממכון הטיהור לאתר מאושר 424.15 ₪  המחירים כוללים הובלה |
|  |  |  |  | אנו מבקשים להכניס לשיקולי המזמין את העלות הכוללת של הסחיטה: ייתכן שציוד הסחיטה המוצע יגיע לאחוזי מוצקים מעט יותר נמוכים – אבל במאזן הכללי של המתקן ההפעלה שלו תהיה משמעותית זולה יותר (צריכת חשמל קטנה בהרבה, בלאי קטן בהרבה, הוצאות טיפולים שוטפים נמוכות בהרבה, צריכת פולימר קטנה בהרבה). לפיכך, האם ניתן להוסיף לסעיף 5 (תנאי ההצלחה) גם את הנקודות הבאות:   * + עלות טיפול שנתי נמוכה מהעלות הנוכחית.   + עלות סחיטה כוללת נמוכה מעלות הסחיטה הנוכחית**.** | הבקשה נדחית, לא יחול שינוי במסמכי ההליך. |
|  |  |  |  | במידה וציוד הסחיטה צורך מעט מאוד חשמל (נניח 90% פחות מהצנטריפוגה הקיימת) – האם ניתן להפעיל את הציוד יותר שעות ביממה (ואז ניתן לספק מכונה קטנה יותר)? | לא |

**בכבוד רב ובברכה,**

**תאגיד פלגי שרון בע"מ**